จิมมี่ ดันเต็มที่ ดาวเหนือ วางแผนบันได 3 ขั้นสู่แชมป์โลก
ดร.จิมมี่ เอกรัฐ ไชยโชติช่วง เดินตามแผนขั้นที่ 2 ดัน ดาวเหนือ เรือใบไข่มุก ขึ้นชกตัดเชือกชิงรองแชมป์โลกอันดับ 1 กับ อากิฮิโระ คอนโด ที่ประเทศญี่ปุ่น ลุ้นคว้าชัยเพื่อก้าวสู่บันไดขั้นที่ 3 ในการเขย่าบัลลังก์โลกรุ่นจูเนียร์เวลเตอร์เวท IBF กับอีวาน บารันซีส จ่าฝูงชาวรัสเซียในปี 2562,สืบเนื่องมาจากแผนการสร้างดาวรุ่งมุ่งแชมป์โลก โดยได้รับการสนับสนุนจาก บิ๊กชาย นายสมชาย พูลสวัสดิ์ ประธานโครงการดาวรุ่งมุ่งแชมป์โลก และนายสุชัย พรชัยศักดิ์อุดม ประธานบริษัท GPP อินเตอร์เนชั่นแนล ให้ดำเนินต่อไปตามขั้นตอนที่วางเอาไว้ ล่าสุด ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ โปรโมชั่น เผยถึงความคืบหน้าว่า ตนได้รุกคืบเพื่อผลักดันดาวเหนือ เรือใบไข่มุก เจ้าของฉายา ดาวรุ่งผีพุ่งใต้ นักชกจากจังหวัดตรัง ให้ก้าวขึ้นสู่แชมป์โลกรุ่นจูเนียร์เวลเตอร์เวทสหพันธ์มวยนานาชาติ (IBF) โดยวางแผนบันได 3 ขั้น หลังจากผ่านขั้นแรกไปแล้วด้วยการป้องกันแชมป์ IBF แพนแปซิฟิก เอาชนะน็อกซอนนี คาเตียนดาโอ ผู้ท้าชิงชาวฟิลิปปินส์คู่ซ้อมของแมนนี ปาเกียว ยกที่ 3 เมื่อ 14 ธ.ค.ที่ผ่านมา ที่มหาวิทยาลัยแม่โจ้ จ.เชียงใหม่,โปรโมเตอร์เกียรติกรีรินทร์กล่าวว่า ด้วยเหตุนี้ตนและทีมงานจึงได้เดินตามแผนขั้นที่ 2 ในการผลักดันให้ ดาวเหนือ ขึ้นชกชิงรองแชมป์โลกอันดับ 1 คว้าสิทธิ์เป็นผู้ท้าชิงไฟต์บังคับ ซึ่งผู้บริหารสหพันธ์มวยนานาชาติ (IBF) สถาบันต้นสังกัดได้พิจารณาอนุมัติให้ ดาวเหนือ ขึ้นเป็นรองแชมป์โลกอันดับ 7 และได้สิทธิ์ในการชกตัดเชือกกับอากิฮิโระ คอนโด รองแชมป์อันดับ 4 ชาวญี่ปุ่น เพื่อหาผู้ชนะขยับรั้งรองแชมป์โลกอันดับ 1 ดังนั้น ตนจึงเจรจาส่งดาวเหนือเดินทางไปประหมัดกับ คอนโด ที่ประเทศญี่ปุ่นในปีหน้า ถ้าชนะก็วางแผนขั้นที่ 3 ผลักดันขึ้นชิงแชมป์โลกไฟต์บังคับกับแชมป์โลกซึ่งปัจจุบันคือ อีวาน บารันซีส จ่าฝูงชาวรัสเซียต่อไป,แผนบันได 3 ขั้นครั้งนี้ พล.ต.ท.ดร.กรีรินทร์ อินทร์แก้ว และ ดร.ปิยะ โรจนเพียรสถิต ประธานบริษัทปุ๋ยไข่มุกตราเรือใบไข่มุก ให้การสนับสนุนอย่างเต็มที่ เพราะดาวเหนือเป็นนักชกที่มีจุดเด่นโดยเฉพาะพลังกำปั้นหนักหน่วงและมีรูปร่างและช่วงชกที่ยาว ซึ่งในรุ่นพิกัด 140 ปอนด์ เคยมีอดีตแชมป์โลกอย่างแสนศักดิ์ เมืองสุรินทร์ ที่ใช้พลังกำปั้นที่ทรงพลังเผด็จศึกคู่ต่อสู้มาแล้ว ดังนั้น ดาวเหนือกำลังจะขึ้นพิสูจน์ตัวเองในการพบกับคอนโดที่ประเทศญี่ปุ่น จึงขอแรงใจแรงเชียร์จากพี่น้องชาวใต้และชาวไทยทั้งประเทศด้วยครับ ดร.จิมมี่ เอกรัฐ กล่าว.
ดร.จิมมี่ ดัน ดาวเหนือ เรือใบไข่มุก ขึ้นชกตัดเชือกกับ  อากิฮิโระ คอนโด ที่ประเทศญี่ปุ่น ลุ้นคว้าชัยเพื่อก้าวสู่บันไดขั้นที่ 3 ในการเขย่าบัลลังก์โลกรุ่นจูเนียร์เวลเตอร์เวท
ดร.จิมมี่,เอกรัฐ ไชยโชติช่วง,ดาวเหนือ เรือใบไข่มุก